b'\n_START_ARTICLE_\nGabez\n_START_SECTION_\nRazploditev\n_START_PARAGRAPH_\nSorta Bocking 14 je sterilna in zato tvorba semen ni mogo\xc4\x8da (to pomeni, da se ta sorta ne more razrasti izven kontrole) in se zato razplojuje iz podtaknjencev. Vrtnar lahko vzgoji svoje poganjke iz odrasle, mo\xc4\x8dno razrasle rastline tako, da rastlino odre\xc5\xbee pribli\xc5\xbeno 8 centimetrov pod povr\xc5\xa1ino zemlje. To odstrani krono, ki se lahko nato razdeli na dele. Prvotna rastlina si bo hitro opomogla. Vsak odrezan del pa se lahko ponovno zasadi in bo hitro zrasel v novo rastlino. Pri izbiri podtaknjencev je pomembno, da za prvotno rastlino izberete rastlino, ki je mo\xc4\x8dna in zdrava, brez znakov sneti in plesni. Ko boste ponovno zasajevali podtaknjence, pazite, da korenin ne odvr\xc5\xbeete na kompost, saj se lahko ponovno ukoreninijo. Ko se gabez enkrat nekontrolirano ukorenini, pa se ga je te\xc5\xbeko znebiti. \xc4\x8ce \xc5\xbeelite ustvariti za\xc4\x8deten nasad gabeza, lahko poganjke naro\xc4\x8dite pri specializiranih drevesnicah.\n_START_SECTION_\nKultivacija\n_START_PARAGRAPH_\nGreda za gabez mora biti pravilno in dobro pripravljena, opleta in pognojena, \xc4\x8de je to mogo\xc4\x8de. Poganjki naj bodo med sabo oddaljeni 60-90 centimetrov in ne pregloboko zasejani. \xc4\x8ce sejete samo korenine, pa naj bodo zakopane pribli\xc5\xbeno 5 centimetrov pod zemljo. Greda mora biti dobro zalivana, dokler ne po\xc5\xbeenejo prve mlade rastline. Gabeza se prvo sezono naj ne bi \xc5\xbeelo, saj se mora na gredi utrditi. Katero koli cveto\xc4\x8de steblo se mora prvo leto odstraniti, saj bi oslabilo rastlino. Pomembno je, da gabez redno in dobro zalivate, dokler se na gredi ne utrdi._NEWLINE_Gabez je hitro rasto\xc4\x8da rastlina, ki ima veliko cvetov. To pomeni, da za svojo rast potrebuje veliko du\xc5\xa1ika. Ta rastlina bo rasla ne glede na vse, veliko la\xc5\xbeje in bolje pa bo rasla, \xc4\x8de okoli nje nasteljete steljo. Prav tako lahko okoli nje posujete poko\xc5\xa1eno travo in ostala gnojila, bogata z du\xc5\xa1ikom. Gabez je ena izmed redkih rastlin, ki bo tolerirala dodatek sve\xc5\xbeega urina, razred\xc4\x8denega z vodo (50:50). Urin se ne sme dodajati prepogosto, saj se s tem lahko zvi\xc5\xa1ajo koli\xc4\x8dine soli v zemlji, kar pa lahko ima neugoden u\xc4\x8dinek na \xc5\xbeivali v zemlji (npr. \xc4\x8drvi). Odrasel gabez se lahko \xc5\xbeanje \xc5\xa1tiri do petkrat na leto. Rastlina je pripravljena na \xc5\xbeetev, ko dose\xc5\xbee vi\xc5\xa1ino 60 centimetrov. To je odvisno od sezonskih pogojev, po navadi pa se to zgodi v sredini pomladi. Gabez bo hitro ponovno zrasel in \xc4\x8dez pet tednov bo pripravljen na ponovno \xc5\xbeetev. Najbolj\xc5\xa1i \xc4\x8das za \xc5\xbeetev gabeza je preden zacveti. Takrat vsebuje najve\xc4\x8d snovi, ki jih \xc5\xbeelimo pridobiti. Z rastjo bo gabez nadaljeval vse v sredo jeseni, a \xc5\xbeetev v jeseni ni ve\xc4\x8d priporo\xc4\x8dljiva, saj si le tako lahko rastlina opomore pred zimo. Pozimi cvetovi namre\xc4\x8d odpadejo, kar pomeni, da se hranilne snovi in minerali prenesejo nazaj v korenine, kjer se uporabljajo do prihodnje pomladi._NEWLINE_Gabez moramo nabirati tako, da ga odstri\xc5\xbeemo s srpom ali koso. Rastlino moramo odrezati pribli\xc5\xbeno 5 centimetrov nad zemljo. Paziti moramo, kako rastlino nato poberemo, saj so listi in steblo prekriti z dla\xc4\x8dicami, ki lahko vzdra\xc5\xbeijo ko\xc5\xbeo. Priporo\xc4\x8dljivo je, da med nabiranjem gabeza nosite rokavice. \xc4\x8ceprav je sterilen, se bo Bocking 14 Ruski gabez razra\xc5\xa1\xc4\x8dal. Priporo\xc4\x8dljivo je, da ga zato razdelite vsakih nekaj let (in ob tem zasadite ve\xc4\x8d rastlin, ki jih lahko nato delite z ostalimi vrtnarji). A ko je gabez enkrat zasejan, ga je te\xc5\xbeko odstraniti, saj ima zelo globoke korenine in vsak del\xc4\x8dek, ki bo ostal v zemlji, bo zrasel ponovno. Rotovacija je uspe\xc5\xa1na, a potrebnih je nekaj sezon, da rastlino popolnoma odstranimo. Najbolj\xc5\xa1i na\xc4\x8din, da se znebite gabeza je, da pazljivo izkopljete in odstranite \xc4\x8dim ve\xc4\x8d korenin. To je najla\xc5\xbeje opraviti v vro\xc4\x8dih, suhih poletnih dneh, saj bo vro\xc4\x8dina pomagala uni\xc4\x8diti vse ostanke korenin. Ko je gabez enkrat zasejan, z njim ne boste imeli ve\xc4\x8djih te\xc5\xbeav. Mogo\xc4\x8de je, da se bodo oslabljene rastline oku\xc5\xbeile z rjo ali plesnijo. Obe oku\xc5\xbebi sta glivni, a nobena ne vpliva na rast rastline in zato ne zahteva posebne pozornosti. A oku\xc5\xbeene rastline se naj ne bi uporabljale za razploditev.\n_START_SECTION_\nUporaba v medicini\n_START_PARAGRAPH_\nSodobni zeli\xc5\xa1\xc4\x8darji smatrajo gabez za ambivalentno in kontroverzno rastlino, ki ima lahko terapevtske prednosti a lahko povzro\xc4\x8di okvare jeter._NEWLINE_Eno izmed doma\xc4\x8dih imen za gabez je tudi\xc2\xa0\xc2\xbbkostni celivec\xc2\xab, ki nas opominja na tradicionalno rabo gabeza v zdravljenju. Moderna znanost potrjuje, da gabez lahko vpliva na proces celjenja kosti._NEWLINE_Rastlina vsebuje alantoin, snov, ki pospe\xc5\xa1i delitev celic in tako pospe\xc5\xa1i naravno obnavljanje \xc4\x8dlove\xc5\xa1kih celic. Gabez se je uporabljal za zdravljenje razli\xc4\x8dnih bolezni: bronhialnih te\xc5\xbeav, zlomov kosti, zvinov, artritisa, \xc5\xbeelod\xc4\x8dnih ulkusov, hudih opeklin, aken in ostalih ko\xc5\xbenih bolezni. Znan je bil po svojih sposobnostih, da izbolj\xc5\xa1a trdnost kosti in zob pri otrocih. Prav tako se je uporabljal za zdravljenje\xc2\xa0\xc2\xbbraznih \xc5\xbeenskih bolezni\xc2\xab. V preteklosti so bile gabezove kopeli popularne, saj so z njimi obnovili himen in tako\xc2\xa0\xc2\xbbpovrnili devi\xc5\xa1kost\xc2\xab. Sestavine gabeza so tudi rastlinska sluz, steroidni saponini, tanini, pirolizidinski alkaloidi, inulin, vitamin B12 in proteini._NEWLINE_Notranja uporaba gabeza ni za\xc5\xbeelena, saj gabez vsebuje hepatotoksi\xc4\x8dne pirolizidinske alkaloide. Vnos gabeza v telo lahko, zaradi pirolizidinskih alkaloidov, povzro\xc4\x8di okluzijo ven, ki vodi v po\xc5\xa1kodbe jeter. Gabez, ki se je v telo vnesel v velikih koli\xc4\x8dinah, je bil odgovoren za vsaj eno smrt. V letu 2001 je FDA izdala opozorilo pred notranjo uporabo zeli\xc5\xa1\xc4\x8dnih produktov, ki vsebujejo gabez. Obstajajo metode, s katerimi lahko odstranimo pirolizidinske alkaloide iz gabeza. Nekateri proizvajalci rastlinskih izdelkov so s tem \xc5\xbee pri\xc4\x8deli, a ti izdelki so \xc5\xa1e vedno ozna\xc4\x8deni\xc2\xa0\xc2\xbbsamo za zunanjo uporabo\xc2\xab._NEWLINE_Velik vnos pirolizidinskega alkaloida Symphytine, ki se nahaja v gabezu, lahko povzro\xc4\x8di raka pri podganah. To je bilo dokazano z injiciranjem \xc4\x8distega alkaloida. Pri transgenih podganah pa se je pokazalo, da lahko tudi vnos celotne rastline povzro\xc4\x8di predrakave tvorbe._NEWLINE_V srednjem veku se je gabez uporabljal, da je pomagal laj\xc5\xa1ati plju\xc4\x8dne bolezni, ki so bile posledica \xc4\x8drne kuge._NEWLINE_Placebo kontrolirana \xc5\xa1tudija, ki jo je objavil Giannetti in sod., je ugotovila, da gabez zni\xc5\xbea bole\xc4\x8dine v hrbtu, \xc4\x8de se uporablja topikalno. Ni jasno, ali so ti rezultati dosegli statisti\xc4\x8dno signifikantnost.\n_START_SECTION_\nGnojilo\n_START_PARAGRAPH_\nGabez ima velik vir hranilnih snovi v organskem vrtnarstvu. Ker ima zelo globoke korenine, deluje kot dinami\xc4\x8dni nabiralec in nabira ve\xc4\x8dino hranilnih snovi iz zemlje. Te hranilne snovi rastlina nato shrani v svojih listih, ki zelo hitro rastejo. Zaradi pomanjkanja vlaken se listi hitro odlomijo in se spremenijo v gosto \xc4\x8drno teko\xc4\x8dino. Gabez zemlje ne bo oropal du\xc5\xa1ika, saj je razmerje C:N v listih ni\xc5\xbeje kot tisto v dobro zgnitem kompostu. Gabez je odli\xc4\x8den vir kalija, ki je nujno hranilo za rastline in produkcijo semen in sadja. Gabezovi listi vsebujejo 2-3x ve\xc4\x8d kalija kot pa hlevski gnoj, saj ga gabez nabira globoko v zemlji, kjer po navadi ni dostopen drugim rastlinam.'